
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku spoločného podniku pre európske obehové hospodárstvo využívajúce biologické materiály za rozpočtový rok 2022,
–	so zreteľom na výročnú správu Dvora audítorov o spoločných podnikoch EÚ za rozpočtový rok 2022 spolu s odpoveďami spoločných podnikov[footnoteRef:1], [1:  	Ú. v. EÚ C, C/2023/1025, 16.11.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória spoločnému podniku za plnenie rozpočtu za rozpočtový rok 2022 (06182/2024 – C9‑0112/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 71, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Rady (EÚ) 2021/2085 z 19. novembra 2021, ktorým sa zakladajú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014[footnoteRef:4], a najmä na jeho článok 26, [4:  	Ú. v. EÚ L 427, 30.11.2021, s. 17.] 

–	so zreteľom na delegované nariadenie Komisie (EÚ) 2019/887 z 13. marca 2019 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 71 nariadenia Európskeho parlamentu a Rady (EÚ, Euratom) 2018/1046[footnoteRef:5], [5:  	Ú. v. EÚ L 142, 29.5.2019, s. 16.] 

–	so zreteľom na článok 100 a prílohu V k rokovaciemu poriadku,
–	so zreteľom na stanoviská Výboru pre regionálny rozvoj a Výboru pre priemysel, výskum a energetiku,
–	so zreteľom na správu Výboru pre kontrolu rozpočtu (A9-0088/2024),
1.	udeľuje výkonnému riaditeľovi spoločného podniku pre európske obehové hospodárstvo využívajúce biologické materiály absolutórium za plnenie rozpočtu spoločného podniku za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku pre európske obehové hospodárstvo využívajúce biologické materiály, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

[bookmark: _Toc161823759]2. Rozhodnutie Európskeho parlamentu z 11. apríla 2024 o účtovnej závierke spoločného podniku pre európske obehové hospodárstvo využívajúce biologické materiály za rozpočtový rok 2022 (2023/2174(DEC))
Európsky parlament,
–	so zreteľom na konečnú ročnú účtovnú závierku spoločného podniku pre európske obehové hospodárstvo využívajúce biologické materiály za rozpočtový rok 2022,
–	so zreteľom na výročnú správu Dvora audítorov o spoločných podnikoch EÚ za rozpočtový rok 2022 spolu s odpoveďami spoločných podnikov[footnoteRef:6], [6:  	Ú. v. EÚ C, C/2023/1025, 16.11.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória spoločnému podniku za plnenie rozpočtu za rozpočtový rok 2022 (06182/2024 – C9‑0112/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 71, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Rady (EÚ) 2021/2085 z 19. novembra 2021, ktorým sa zakladajú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014[footnoteRef:9], a najmä jeho článok 26, [9:  	Ú. v. EÚ L 427, 30.11.2021, s. 17.] 

–	so zreteľom na delegované nariadenie Komisie (EÚ) 2019/887 z 13. marca 2019 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 71 nariadenia Európskeho parlamentu a Rady (EÚ, Euratom) 2018/1046[footnoteRef:10], [10:  	Ú. v. EÚ L 142, 29.5.2019, s. 16.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0088/2024),
1.	schvaľuje účtovnú závierku spoločného podniku pre európske obehové hospodárstvo využívajúce biologické materiály za rozpočtový rok 2022;
2.	poveruje svoju predsedníčku, aby postúpila toto rozhodnutie výkonnému riaditeľovi spoločného podniku pre európske obehové hospodárstvo využívajúce biologické materiály, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


[bookmark: _Toc161823760]3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre európske obehové hospodárstvo využívajúce biologické materiály za rozpočtový rok 2022 (2023/2174(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu spoločného podniku pre európske obehové hospodárstvo využívajúce biologické materiály za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanoviská Výboru pre regionálny rozvoj a Výboru pre priemysel, výskum a energetiku,
–	so zreteľom na správu Výboru pre kontrolu rozpočtu (A9-0088/2024),
A.	keďže spoločný podnik pre európske obehové hospodárstvo využívajúce biologické materiály (ďalej len „spoločný podnik CBE“) so sídlom v Bruseli bol zriadený v novembri 2021 v rámci programu Horizont Európa na obdobie do 31. decembra 2031[footnoteRef:11]; keďže spoločný podnik CBE nahradil spoločný podnik pre priemyselné odvetvia využívajúce biologické materiály (ďalej len „spoločný podnik BBI“) zriadený v máji 2014 v rámci programu Horizont 2020 na obdobie do 31. decembra 2024[footnoteRef:12]; [11:  	Nariadenie Rady (EÚ) 2021/2085 z 19. novembra 2021, ktorým sa zriaďujú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014 (Ú. v. EÚ L 427, 30.11.2021, s. 17).]  [12:  	Nariadenie Rady (EÚ) č. 560/2014 zo 6. mája 2014 o zriadení spoločného podniku pre priemyselné odvetvia využívajúce biologické materiály (Ú. v. EÚ L 169, 7.6.2014, s. 130).] 

B.	keďže spoločný podnik CBE je verejno-súkromné partnerstvo zamerané na výskum a inovácie v záujme udržateľného a konkurencieschopného odvetvia obehového hospodárstva využívajúceho biologické materiály; keďže jeho zakladajúcimi členmi sú Únia zastúpená Komisiou a partneri z priemyslu zastúpení konzorciom pre priemyselné odvetvia využívajúce biologické materiály;
C.	keďže v záujme zvýšenia transparentnosti by spoločný podnik CBE mal vo svojej ročnej účtovnej závierke zverejňovať relevantné informácie týkajúce sa príspevkov členov na úrovni programov; keďže spoločný podnik CBE by mal pre každý program, v rámci ktorého pôsobí, predložiť do konca roka podľa kategórií členov všetky relevantné informácie vrátane právne stanovených cieľových hodnôt príspevkov pre príslušný program, objem prijatých príspevkov a objem právnych záväzkov; keďže spoločný podnik CBE by mal naďalej zlepšovať transparentnosť;
Všeobecné pripomienky
1.	konštatuje, že podľa správy Dvora audítorov o overení ročnej účtovnej závierky spoločného podniku CBE za rozpočtový rok 2022 (ďalej len „správa Dvora audítorov“)[footnoteRef:13] ročná účtovná závierka vyjadruje verne zo všetkých významných hľadísk finančnú situáciu spoločného podniku CBE k 31. decembru 2022, ako aj výsledky jeho operácií, jeho toky hotovosti a zmeny čistých aktív za rok ukončený k tomuto dátumu v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie; okrem toho na základe správy Dvora audítorov konštatuje, že príslušné operácie na účtoch sú vo všetkých významných hľadiskách zákonné a správne; [13:  	Európsky dvor audítorov – Výročná správa o spoločných podnikoch EÚ za rozpočtový rok 2022 (s. 96).] 

2.	víta úlohu spoločného podniku CBE pri presadzovaní konkurencieschopných obehových priemyselných odvetví využívajúcich biologické materiály v Únii;
3.	konštatuje, že zmeny vo výške rozpočtu spoločného podniku CBE vo veľkej miere závisia od fázy vykonávania viacročných programov v oblasti výskumu a inovácií, ktoré spoločný podnik vykonáva;
4.	konštatuje, že v roku 2022 spoločný podnik CBE začal vykonávať program Horizont Európa, a v dôsledku toho rozpočet na rok 2022 zahŕňa rozpočet na záväzky týkajúce sa prvých výziev programu Horizont Európa plánovaných na roky 2021 a 2022;
Rozpočtové a finančné riadenie
5.	konštatuje, že podľa konsolidovanej výročnej správy o činnosti spoločného podniku CBE za rok 2022[footnoteRef:14] jeho celkový disponibilný rozpočet na rok 2022 predstavoval 264,2 milióna EUR vo viazaných rozpočtových prostriedkoch a 80,3 milióna EUR v platobných rozpočtových prostriedkoch[footnoteRef:15]; konštatuje, že pokiaľ ide o plnenie rozpočtu, v prípade viazaných rozpočtových prostriedkov dosiahlo 125 miliónov EUR (47 % plnenie)[footnoteRef:16] a v prípade platobných rozpočtových prostriedkov 52 miliónov EUR (65 % plnenie)[footnoteRef:17]; [14:  	Konsolidovaná výročná správa o činnosti za rok 2022 (s. 8).]  [15:  	Celkový rozpočet zahŕňa prevádzkový rozpočet (použitý na financovanie vybraných projektov) a administratívny rozpočet (použitý na financovanie činností programovej kancelárie).]  [16:  	Hlava 1 – 2,9 milióna EUR (63 % plnenie), hlava 2 – 1,6 milióna EUR (60 % plnenie), hlava 2 – 120,5 milióna EUR (48 % plnenie).]  [17:  	Hlava 1 – 2,8 milióna EUR (55 % plnenie), hlava 2 – 1,9 milióna EUR (68 % plnenie), hlava 3 – 47,4 milióna EUR (65 % plnenie).] 

6.	konštatuje, že správna rada prijala rozpočet spoločného podniku CBE na rok 2022 v dvoch etapách – 16. decembra 2021 sa hlasovalo o rozpočte na zvyšnú časť spoločného podniku BBI v celkovej výške 6 miliónov EUR vo viazaných rozpočtových prostriedkoch (RP) a 85,6 milióna EUR v platobných RP[footnoteRef:18]; [18:  	Konsolidovaná výročná správa o činnosti za rok 2022 (s. 77).] 

7.	okrem toho konštatuje, že v rámci mandátu spoločného podniku CBE neboli podpísané žiadne granty a že v rámci mandátu spoločného podniku BBI bolo podpísaných 142 grantov v celkovej hodnote 822 miliónov EUR;
8.	konštatuje, že 31. mája 2022 sa zmenou rozpočtu doplnil (nový) rozpočet spoločného podniku CBE na rok 2022 vo výške 254,9 milióna EUR vo viazaných RP a 1,7 milióna EUR v platobných RP; konštatuje, že tento pozmeňujúci návrh zahŕňal aj zníženie o 11,2 milióna EUR v rámci reaktivácií prevádzkových platobných RP spoločného podniku BBI, ktoré sa v tejto fáze považovali za prebytočné v porovnaní s potrebami (takže celková zmena rozpočtu vo viazaných RP bola mínus 9,6 milióna EUR);
9.	konštatuje, že 28. novembra 2022 sa v rámci ďalšej zmeny rozpočtu poskytol dodatočný 1 milión EUR v platobných RP na odborných hodnotiteľov spoločného podniku CBE v rámci hlavy 3[footnoteRef:19], a to s cieľom zohľadniť na úrovni účtovníctva prístup Európskej komisie k zaobchádzaniu s platobnými RP na odborných hodnotiteľov vo výzvach; [19:  	Hlava 3: prevádzkové výdavky (na vykonávanie činností a úloh pridelených spoločnému podniku CBE v súlade s jeho ustanovujúcim nariadením Rady).] 

10.	konštatuje, že pôvodný rozpočet spoločného podniku BBI zahŕňal relatívne veľký prebytok z nevyužitého rozpočtu z predchádzajúcich rokov (2019, 2020 a 2021): na administratívnej strane 1,1 milióna EUR vo viazaných RP a 1,6 milióna EUR v platobných RP a na prevádzkovej strane 40 miliónov EUR v platobných RP;
11.	konštatuje, že tieto reaktivované rozpočtové prostriedky sa čerpali v súlade s článkom 6 ods. 5 rozpočtových pravidiel spoločného podniku CBE a do konca roka dosiahli 69 % čerpanie na strane administratívnych viazaných RP, 88 % na strane administratívnych platobných RP a 100 % na strane prevádzkových platobných RP; konštatuje, že hlavným dôvodom nižšieho plnenia administratívneho rozpočtu je skutočnosť, že veľká suma rozpočtových prostriedkov bola v rozpočtových riadkoch hlavy 2[footnoteRef:20] v oblasti komunikácie ponechaná k dispozícii až do úplného konca roka s cieľom zaviazať zmluvu na podujatie fóra zainteresovaných strán, ktorá sa mala uskutočniť v roku 2023; [20:  	Hlava 2: administratívne výdavky (vrátane všeobecnej infraštruktúry a prevádzkových nákladov, ako je prenájom budov, náklady na IT, kancelársky nábytok a vybavenie, komunikáciu a zasadnutia a iné rôzne administratívne náklady).] 

12.	konštatuje však, že podľa spoločného podniku CBE to nebolo možné zvládnuť a zmluva bola nakoniec podpísaná v polovici januára 2023 a rozpočtové prostriedky boli reaktivované v rozpočtoch na roky 2023 a 2024;
13.	konštatuje, že na konci roka 2022 predstavoval celkový prebytok nevyužitých rozpočtových prostriedkov spoločného podniku BBI 1,1 milióna EUR v administratívnych viazaných RP, 1,5 milióna EUR v administratívnych platobných RP a 25,2 milióna EUR v prevádzkových platobných RP;
14.	konštatuje, že na strane spoločného podniku CBE neexistovali významné reaktivované rozpočtové prostriedky, keďže pred rokom 2021 nebol požadovaný žiadny rozpočet; konštatuje však, že rozpočet pôvodne plánovaný pre spoločný podnik CBE na strane Komisie (vrátane výzvy na rok 2021, ktorá sa nikdy neuskutočnila) viazalo GR RTD a spoločný podnik CBE musel vo svojom administratívnom a prevádzkovom rozpočte na rok 2022 prevziať plánované viazané RP a platobné RP spoločného podniku CBE na oba roky 2021 a 2022;
15.	okrem toho konštatuje, že z administratívnej strany bude mať do konca roka 2024 prioritu plnenie zvyšného rozpočtu spoločného podniku BBI, keďže administratívny rozpočet spoločného podniku CBE sa v roku 2022 takmer vôbec neplnil; konštatuje, že sa tým znižuje celkové plnenie rozpočtu, ale na tento účel sa na realistické porovnanie poskytnú miery plnenia len za administratívny rozpočet spoločného podniku BBI;
16.	na základe správy Dvora audítorov konštatuje, že v ročnej účtovnej závierke spoločného podniku za rok 2022 sa sumy príspevkov vykázané za jednotlivé kategórie členov (Únia a súkromní členovia) navzájom výrazne líšia; chápe, že dôvodom je, že peňažné príspevky Únie sa potvrdzujú a vykazujú, keď sa spoločnému podniku CBE vyplácajú na začiatku realizácie projektu, ale nepeňažné príspevky členov sa vykazujú až po potvrdení vzniknutých nákladov vykázaných na realizáciu projektu;
17.	vyzýva spoločný podnik CBE, aby riešil rozdiel medzi zaúčtovanými sumami hotovostných príspevkov na jednej strane a nepeňažnými príspevkami na druhej strane poskytnutím informácií o právnych záväzkoch členov spoločného podniku na konci roku, pokiaľ ide o podpísané dohody o grante a zmluvy; víta záväzok spoločného podniku CBE riešiť túto otázku v nasledujúcej ročnej účtovnej závierke;
18.	konštatuje, že potvrdené nepeňažné príspevky súkromných členov na prevádzkové činnosti zostali nízke a predstavovali 65,9 milióna EUR, pretože spoločný podnik CBE príspevky osvedčuje až vtedy, keď sa uskutočnia záverečné platby na projekty programu Horizont 2020 a majú sa predložiť osvedčenia o finančných výkazoch;
19.	so znepokojením konštatuje, že súkromní členovia v prípade programu Horizont 2020 nedosiahnu svoj orientačný cieľ príspevkov na prevádzkové činnosti na konci vykonávania programu;
20.	berie na vedomie riziká súvisiace s vykonávaním programu pre spoločný podnik CBE v prípade, že súkromní členovia nedosiahnu ciele minimálnych príspevkov do konca programu Horizont 2020;
21.	konštatuje, že pokiaľ ide o výsledky spoločného podniku CBE v rámci programu Horizont 2020, spoločný podnik CBE ku koncu roka 2022 v plnom rozsahu zaviazal maximálny operačný príspevok Únie vo výške 815,8 milióna EUR na podpísané dohody o grante v rámci programu Horizont 2020; okrem toho konštatuje, že z tejto viazanej sumy sa má približne 94 mil. EUR (teda 11,5 %) v nasledujúcich rokoch vyplatiť na projekty, ktoré ešte neboli dokončené;
22.	ďalej konštatuje, že ku koncu roka 2022 sa súkromní členovia právne zaviazali poskytnúť nepeňažné a finančné príspevky na prevádzkové činnosti spoločného podniku CBE v hodnote 258,4 milióna EUR, teda 54 % orientačnej cieľovej sumy 475,3 milióna EUR stanovenej v prijatých ročných plánoch práce spoločného podniku; konštatuje, že z tejto viazanej sumy spoločný podnik CBE ku koncu roka 2022 vykázal 154,7 milióna EUR (alebo 32,5 % cieľovej sumy);
23.	okrem toho konštatuje, že spoločný podnik musel v roku 2022 zrušiť podpísané projekty vo výške približne 8,2 milióna EUR z dôvodu nepredvídaného ukončenia hlavného projektu programu Horizont 2020 a pozastavenia niekoľkých ďalších projektov a keďže na konci roka 2020 boli uzavreté všetky výzvy v rámci programu Horizont 2020, spoločný podnik CBE nedosiahne do konca programového obdobia orientačný cieľ týkajúci sa príspevkov súkromných členov na operačné činnosti spoločného podniku;
24.	víta to, že spoločný podnik CBE uviedol, že dosiahol prevádzkové ciele svojich výziev v rámci programu Horizont 2020; konštatuje však, že Dvor audítorov sa domnieva, že tento výrazný pokles príspevkov súkromných členov predstavuje riziko pre celkové splnenie programu spoločného podniku CBE v rámci programu Horizont 2020;
25.	konštatuje, že s cieľom zabezpečiť dosiahnutie cieľa celkového príspevku súkromných členov vo výške 2 730 miliónov EUR stanoveného v zakladajúcom nariadení spoločného podniku CBE do konca programového obdobia spoločný podnik upravil smerom nahor na 2 235,5 milióna EUR svoj cieľ pre nepeňažné príspevky súkromných členov na dodatočné činnosti; konštatuje, že ku koncu roka 2022 súkromní členovia vykázali celkové nepeňažné príspevky na dodatočné činnosti vo výške 1 797,9 milióna EUR alebo 73,8 % nového cieľa, ale v prípade 658 miliónov EUR alebo 37 % vykázanej sumy proces certifikácie nebol ukončený;
26.	víta skutočnosť, že s cieľom zmierniť riziko, že spoločný podnik CBE nedosiahne nový cieľ týkajúci sa nepeňažných príspevkov na dodatočné činnosti do konca programu, konzorcium pre priemyselné odvetvia využívajúce biologické materiály v novembri 2022 navrhlo správnej rade spoločného podniku CBE schváliť ďalšie investície súkromných členov vo výške 416 miliónov EUR na dodatočné činnosti v roku 2023;
27.	so znepokojením konštatuje, že Dvor audítorov sa domnieva, že plnenie platieb z rozpočtu na rok 2022 na činnosti programu Horizont 2020 sa zhoršilo; uznáva, že to bolo spôsobené tým, že príjemcovia čelili rastúcim nákladom a problémom s vykonávaním;
28.	konštatuje, že pokiaľ ide o činnosti programu Horizont 2020, spoločný podnik CBE nedostal žiadne nové prevádzkové viazané rozpočtové prostriedky, pretože svoju poslednú výzvu na predkladanie návrhov dokončil do konca roka 2020; konštatuje, že miera plnenia prevádzkových platobných rozpočtových prostriedkov klesla na 65 % (2021: 85 %), čo bolo podľa spoločného podniku CBE spôsobené rastúcimi nákladmi a problémami s plnením, ktorým prijímatelia čelili v dôsledku krízy spôsobenej ochorením COVID-19 a vojny na Ukrajine, a preto sa trvanie väčšiny projektov programu Horizont 2020 muselo predĺžiť a záverečné platby sa museli odložiť na rok 2023;
29.	súhlasí s Dvorom audítorov, že spoločný podnik CBE by mal vypracovať časovo naplánovaný akčný plán na dokončenie vykonávania projektov schválených v rámci predchádzajúcich viacročných finančných rámcov (VFR);
30.	súhlasí s Dvorom audítorov, že s cieľom zabezpečiť dosiahnutie cieľovej hodnoty príspevku súkromných členov vo VFR na roky 2021 – 2027 by spoločný podnik CBE mal na základe strategického plánu vykonávania programu každoročne monitorovať individuálne výsledky súkromných členov pri poskytovaní príspevkov;
31.	konštatuje, že v roku 2022 spoločný podnik plnil len 47 % svojho rozpočtu na záväzky týkajúce sa projektov v rámci prvej významnej výzvy na predkladanie návrhov v rámci programu Horizont Európa vo výške 120 miliónov EUR, ktorú začal začiatkom roka;
32.	konštatuje, že v roku 2022 Komisia aj súkromní členovia poskytli na administratívne náklady spoločného podniku CBE peňažné príspevky vo výške 0,8 milióna EUR; konštatuje, že spoločný podnik CBE nepožadoval peňažné príspevky na svoje činnosti v rámci programu Horizont Európa, keďže ukončenie prvej výzvy v rámci programu Horizont Európa, ktorú začal začiatkom roka 2022, očakával až v prvej polovici roka 2023;
33.	konštatuje, že na konci roka 2022 bola miera plnenia týkajúca sa rozpočtu spoločného podniku CBE na mzdy (hlava 1) nízka na úrovni 55 % a že podľa spoločného podniku CBE to spôsobil oneskorený začiatok pracovných zmlúv novoprijatých zamestnancov v roku 2022;
Obstarávanie a zamestnanci
34.	konštatuje, že v roku 2022 spoločný podnik CBE naďalej čo najviac využíval existujúce rámcové zmluvy na úrovni Európskej komisie; konštatuje, že keď tieto zmluvy neboli k dispozícii pre spoločný podnik CBE alebo keď sa ich platnosť skončila, bolo potrebné začať osobitné postupy verejného obstarávania, z ktorých väčšina sa týkala zákaziek s nízkou hodnotou[footnoteRef:21]; [21:  	Uzavrelo sa niekoľko zmlúv, z ktorých každá bola nižšia ako 15 000 EUR.] 

35.	konštatuje, že spoločný podnik CBE podpísal aj osobitné zmluvy na základe rámcovej zmluvy riadenej spoločne s inými spoločnými podnikmi, konkrétne na spoločné IT služby; okrem toho konštatuje, že spoločný podnik CBE počas roka 2022 využíval platné dohody o úrovni poskytovaných služieb s Komisiou;
36.	konštatuje na základe konsolidovanej výročnej správy o činnosti, že rok 2022 bol rokom prechodu zo spoločného podniku BBI na spoločný podnik CBE; konštatuje, že ku koncu roka 2022 mala programová kancelária spoločného podniku CBE 26 zamestnancov (v porovnaní s 22 zamestnancami v roku 2021), čím takmer naplnila plán pracovných miest[footnoteRef:22] v rámci svojho nového mandátu; víta to, že v rámci nového mandátu spoločného podniku CBE nastúpilo osem nových kolegov; [22:  	Úplný plán pracovných miest pre organizáciu je 29 osôb, čo by mal spoločný podnik CBE dosiahnuť začiatkom roka 2024 po vymenovaní nového výkonného riaditeľa;] 

37.	konštatuje, že v roku 2022 spoločný podnik CBE potvrdil rodovú rovnováhu na riadiacich pozíciách s 50 % zastúpením žien;
38.	konštatuje, že zamestnanci spoločného podniku CBE riadili rastúci počet prebiehajúcich projektov pre viaceré programy VFR súčasne; upozorňuje na to, že takýto trend nesmie oslabiť účinnosť vnútorných kontrol spoločného podniku CBE a jeho hospodárenie s týmito finančnými prostriedkami ani oddialiť vykonávanie nových programov;
Systémy riadenia a kontroly
39.	na základe pripomienok Dvora audítorov týkajúcich sa systémov riadenia a kontroly konštatuje, že pokiaľ ide o výdavky v rámci programov Horizont 2020 a Horizont Európa, za audity ex post je zodpovedný útvar pre spoločný audit na GR RTD Komisie;
40.	konštatuje, že pokiaľ ide o výdavky v rámci programu Horizont 2020 (zúčtovania a záverečné platby), spoločný podnik vykázal reprezentatívnu mieru chybovosti vo výške 1,9 % a zostatkovú mieru chybovosti vo výške 1,2 %;
41.	konštatuje, že v prípade programu Horizont Európa sa ešte musia vykonať ex post audity, keďže prvé priebežné platby sa očakávajú až v roku 2024;
42.	konštatuje, že s cieľom posúdiť kontroly operačných platieb spoločného podniku CBE Dvor audítorov vykonal audit náhodne vybranej vzorky platieb z programu Horizont 2020 uhradených v roku 2022 na úrovni konečných prijímateľov[footnoteRef:23]; konštatuje, že v jednom prípade Dvor audítorov zistil a vyčíslil závažnú chybu vyplývajúcu z nadhodnotených osobných nákladov, pretože prijímateľ zmenil metódu výpočtu hodinovej sadzby v rámci finančného roka a do vykázaných nákladov zahrnul neoprávnené náklady na dôchodky a prémie; [23:  	Pokiaľ ide o grantové platobné transakcie testované u prijímateľov, prahová hodnota pre nahlásenie vyčísliteľných chýb je 1 % kontrolovaných nákladov.] 

43.	oceňuje, že spoločný podnik CBE vyvinul prístup k auditu ex post založený na riziku s cieľom znížiť svoju mieru chybovosti lepšie zacielenou vzorkou na zistenie príjemcov, ktorí sú najviac náchylní na chyby, a tým posilniť čistiaci účinok svojich auditov ex post; ide o významnú pozitívnu zmenu v prístupe k auditom ex post, keďže rámec vnútornej kontroly Komisie pre granty programu Horizont Európa neumožňuje stanoviť reprezentatívne vzorky pre spoločný podnik CBE a následne vypočítať konkrétne reprezentatívne a zostatkové miery chybovosti spoločných podnikov;
44.	konštatuje, že Dvor audítorov zistil, že spoločné podniky s dobre rozvinutým prístupom k ex post auditom, ktorý je založený na riziku, vykázali zostatkovú chybovosť pod priemerom spoločných podnikov bez takéhoto prístupu, a to z dôvodu systematickej identifikácie a auditu najrizikovejších prijímateľov;
Kontrola prijatia opatrení na základe pripomienok z predchádzajúceho roka
45.	konštatuje, že „pripomienky“ v osobitných výročných správach o spoločnom podniku CBE sú v skutočnosti „nenačasovanými odporúčaniami“ Dvora audítorov; konštatuje, že Dvor audítorov sa každoročne zaoberá týmito pripomienkami tým, že posudzuje ich stav ako „otvorené“ alebo „uzavreté“;
46.	konštatuje, že Dvor audítorov vydal tri pripomienky (2020/2021), z ktorých 2 zostávajú otvorené a týkajú sa príspevkov odvetvia a súkromných členov spoločného podniku CBE;
47.	konštatuje, že spoločný podnik CBE uznáva nízku úroveň nepeňažných príspevkov súkromných členov na svoje prevádzkové činnosti a že sa domnieva, že túto situáciu možno čiastočne vysvetliť otvorenosťou výziev spoločného podniku CBE, pričom aj nečlenovia BIC[footnoteRef:24] sa môžu uchádzať o granty spoločného podniku BBI bez akejkoľvek povinnosti podporovať iniciatívu spoločného podniku CBE nepeňažnými príspevkami; rozumie, že počet úspešných žiadateľov z BIC sa v posledných troch výzvach znížil na minimum, čo spôsobilo výrazný pokles nepeňažných príspevkov. [24:  	https://ebn.eu/about-ebn/ ] 

